223 



Aarsberetning 



for 



de ved Thyborøn Kanal stationerede Dampskibe »Vestkysten« s og 

 »Vesterhavet« s Virksomhed i Aaret igii. 



Dampskibene »Vestkysten« og »Vesterhavet« har i Aaret 1911 været paa 

 Station i Thyborøn Kanal eller i Virksomhed deromkring i henholdsvis 298 Dage 

 og 283 Dage. Til Kedelrensning og desl. samt til det aarlige Eftersyn af Skib og 

 Maskine er der medgaaet henholdsvis 35 Dage og 48 Dage, medens henholdsvis 

 32 Dage og 34 Dage har været Fri- og Rastdage. Paa Rastdagene har Skibene 

 dog altid været klar til Afgang med kort Varsel. 



Det aarlige Eftersyn af Skib og Maskine er, ligesom tidligere, for begge 

 Skibes Vedkommende foretaget paa Burmeister og Wains Skibsværft i København. 

 Reparationer og Forandringer ud over de almindelige aarlige Arbejder er ikke 

 blevet foretaget paa noget af Skibene. 



For at yde Assistance til Fiskere, som paa Grund af Vejrforholdene — 

 Storm eller høj Sø — ikke ved egen Hjælp har kunnet komme til Land elier 

 som med deres Baade ikke har kunnet foretage Landing paa Kysten, har Skibene 

 i Aarets Løb været tilkaldt 28 Gange og der er ved disse Lejligheder ydet Hjælp 

 til 24 Baadelav med 102 Mands Besætning; i adskillige Tilfælde har Skibene kun- 

 net returnere til Station uden at have ydet direkte Hjælp, idet Vejrforholdene 

 efter Tilkaldelsen har bedret sig saaledes, at Baadene har kunnet foretage Landing. 

 Disse 24 Baadelav blev dels assisterede til Landing dels indbragte til Thyborøn 

 Kanal eller Lemvig. Besætningerne tillige med Redskaber og Fangst er i Reglen 

 taget om Bord i Skibene, medens Fartøjerne er tagne paa Slæb, 3 Baade, som 

 paa Grund af høj Sø ikke kunne bjerges ind i Kanalen, maatte efterlades i Søen 

 men drev senere i Land uden at have taget Skade. 



Foruden det forannævnte Bjergningsarbejde, der alene er udført for Fisker- 

 fartøjer med Landingsplads paa Kysten, er der i 39 Tilfælde ydet Assistance til 

 de fra Thyborøn Kanal fiskende større Motorfartøjer, naar disse paa Grund af 

 Maskinhavari, Grundstødning, Isforhold o. lign. har været i Nød. 



Der er ydet almindelig Bugserhjæip og Assistance til ialt 82 Skibe, der 

 har passeret Kanalen. 



Den Skibene paahvilende Tjeneste med Udlægning, Pasning og Skiftning 

 af Sømærker er udført i Overensstemmelse med de derfor gældende Bestemmelser. 



Den med Thyborøn Kanal som Basis i Nordsøen fiskende Flaade udgør 

 for Tiden ca. 25—30 Motorfartøjer af Størrelse fra 18 til 20 Tons. 



